Visita guiada a l'exposició itinerant ‘Memòria de la Modernitat’
27 de maig 2019

![](/media/1eeozgi1/24_c_memoriamodernitat_01.jpg)  
  

  

Este dissabte, 6 de juny, de 19 a 20 hores es realitzarà una visita guiada per a 25 persones a l'exposició itinerant ‘Memòria de la Modernitat’, que recull els tresors artístics de la Diputació de València. La mostra, situada a la Sala Glorieta de la Fundació Bancaixa, reunix en total una selecció de 62 obres, entre les quals destaca _L'últim dia de Sagunt_, de Francesc Domingo; _Conte d'hivern_, d'Isabel Tristán; o _Retrat d'una dama_, d'Agustí Esteve. Els interessats a apuntar-se a la visita guiada podràn fer-ho telefonant al 96 265 58 72 o enviant un correu electrònic a cultura@aytosagunto.es.

  

Memòria de la Modernitat. La col·lecció del patrimoni artístic de la Diputació de València té la vocació de mostrar a la ciutadania l'important fons patrimonial de la Diputació de València. En la selecció d'exemplars es mostren obres significatives, vertaderes fites històrico-artístics, i també una nova mirada sobre el fons artístic de la Diputació, una mirada en la qual s'evidencia l'extraordinària modernitat de gran part d'esta col·lecció, especialment la relativa a les obres datades entre 1930 i 1950.

  

La mostra, que inclou obres de Sorolla, Pinazo i Equipo Crónica, entre altres artistes que engrandixen la col·lecció de la Diputació, podrà visitar-se fins al 14 de juliol en horari de 17 a 21 hores els dies laborables, els dissabtes de 10 a 14 hores i de 17 a 21 hores, i els diumenges de 10 a 14 hores. 

  

Obres vinculades a Sagunt

  

En esta selecció no podien faltar peces vinculades a la nostra localitat, com _El último día de Sagunto_, de Francesc Domingo o _Sueño sobre las ruinas de Sagunto_ (1953), d'Agustí Albalat, obres inspirades en l'època romana de la nostra ciutat; així com els quadres _Cuento de invierno_, d'Isabel Tristán, i _Juan a la mesa_, de Victoria Civera, totes dos artistes del Port de Sagunt.

  

Una altra de les novetats d'esta mostra és la incorporació, per primera vegada, de _Retrato de una dama_ (1806), d'Agustí Esteve, considerat un dels millors retratistes espanyols de finals del segle XVIII i principis del XIX. De la mateixa manera, reunix fins a quatre Sorollas, entre els quals estàn _El Palleter_; _El guardavías_, d'Ignacio Pinazo i Camarlench; _Escuela de París_, d’Equipo Crónica; _El cristo crucificado con la Virgen María y San Juan_, de Francisco Ribalta; o _Retrato del Arzobispo de València Francisco Ximénez del Río_, de Vicente López, entre altres quadres rellevants.

  

‘Memòria de la Modernitat’ fa un recorregut per la història de l'art valencià des del gòtic fins a l'actualitat, amb especial atenció als segles XIX i XX. Així mateix, dedica un espai per a donar visibilitat a les dones artistes, moltes de les quals becades per la Diputació. En este sentit, la selecció de Sagunt és la que inclou més peces de dones artistes (fins a nou obres).​

  

 ![](/media/4ppk0wit/24_c_memoriamodernitat_10.jpg)  
![](/media/2jdjexra/24_c_memoriamodernitat_11.jpg)  
![](/media/w4tatrg2/24_c_memoriamodernitat_14.jpg)  
![](/media/hakdhyki/24_c_memoriamodernitat_15.jpg)  
![](/media/ebfd5aiz/24_c_memoriamodernitat_16.jpg)  
![](/media/4xrd3y3j/24_c_memoriamodernitat_19.jpg)  
![](/media/b20ltdw1/24_c_memoriamodernitat_2.jpg)  
![](/media/pb1f2wiw/24_c_memoriamodernitat_4.jpg)  
![](/media/jtrmx4yr/24_c_memoriamodernitat_5.jpg)  
![](/media/og5ckout/24_c_memoriamodernitat_7.jpg)  
![](/media/azmlebjn/24_c_memoriamodernitat_8.jpg)  
![](/media/mxsf2yz1/24_c_memoriamodernitat_9.jpg)  
  

*   [](http://www.facebook.com/sharer.php?u=https://aytosagunto.es/va/actualitat/visita-guiada-a-l-exposicio-itinerant-memoria-de-la-modernitat/ "Facebook")
*   [](http://twitter.com/share?url=https://aytosagunto.es/va/actualitat/visita-guiada-a-l-exposicio-itinerant-memoria-de-la-modernitat/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/visita-guiada-a-l-exposicio-itinerant-memoria-de-la-modernitat/ "Linked In")
*   [](mailto:?body=https://aytosagunto.es/va/actualitat/visita-guiada-a-l-exposicio-itinerant-memoria-de-la-modernitat/)